यो पंक्ति लेख्दालेख्दै म एकछिन अलमलिएँ। माथि उल्लिखित गीत, हामी ‘रहा गर्दिशों में’ हरदम भनेर गाउँथ्यौं। आशा पारिखले भने ‘रहा गार्दिशों में हमदम’ भनेर लेखेकी छन् आफ्नो आत्मकथामा। तर, गीतका अन्य शब्दले भने हरदम नै माग गर्छन्। मैले यो लेख्न रोकेर गीत फेरि सुनेँ, सुनेपछि आफैंलाई भनेँ, ‘आशा इज रङ।’ अनि त्यो गीत एकछिन आफैं पनि गुनगुनाएँ। प्रुफ मिस्टेक भएको रहेनछ भने त अशा पारिख नै अलमलिएकी हुन्, यो गीतमा भन्ने स्पष्ट छ।
